Η επίδραση της άσκησης και της μουσικής στη δράση του αυτόνομου νευρικού συστήματος στην καρδιά ασθενών υπό αιμοκάθαρση
Creators: name: Μήτσιου, Μαρία Χ.
Publisher: name: Aristotle University of Thessaloniki
Year: 2015
Subjects: Χρόνια Νεφρική Νόσος
Καρδιακό Αυτόνομο Νευρικό Σύστημα
Άσκηση
Μουσική
Chronic Kidney Disease
Cardiac Autonomous Nervous System
Physical Activity
Music

description: Οι διαταραχές του αυτόνομου νευρικoύ συστήματος (ΑΝΣ) αποτελούν μια συχνή επιπλοκή της Χρόνιας Νεφρικής Νόσου (ΧΝΝ) με κύριο χαρακτηριστικό την αύξηση της δραστηριότητας του συμπαθητικού (ΣΝΣ) και την ελάττωση του παρασυμπαθητικού νευρικού συστήματος (ΠΝΣ) στην καρδιά και την εμφάνιση αρρυθμιών. Η δυσλειτουργία αυτή έχει σημαντική επίπτωση τόσο στη μείωση της λειτουργικής ικανότητας, όσο και στην αύξηση της νοσηρότητας και θνητότητας των ασθενών. Σύμφωνα με παρατηρήσεις η εφαρμογή προγραμμάτων συστηματικής άσκησης μπορεί να βελτιώσει τις διαταραχές του ΑΝΣ. Σκοπός της παρούσας μελέτης ήταν η διερεύνηση της επίδρασης της συστηματικής άσκησης και της μουσικής στη δράση του ΑΝΣ στην καρδιά ασθενών υπό χρόνια περιοδική αιμοκάθαρση. Στη μελέτη συμμετείχαν 40 αιμοκαθαιρόμενοι ασθενείς (μέση ηλικία (49,97±14,70 έτη), οι οποίοι εντάχθηκαν τυχαία σε 4 ισάριθμες ομάδες. Οι ασθενείς της ομάδας Α ακολούθησαν κατά τη διάρκεια της αιμοκάθαρσης ένα 6-μηνο πρόγραμμα άσκησης με στατικό ποδήλατο και παράλληλα άκουσμα μουσικής, της Β ομάδας ακολούθησαν μόνο πρόγραμμα άσκησης, της Γ ομάδας ακολούθησαν μόνο άκουσμα μουσικής, ενώ οι ασθενείς της ομάδας Δ δεν ακολούθησαν καμία παρέμβαση και αποτέλεσαν την ομάδα ελέγχου. Κατά την έναρξη και τη λήξη της 6-μηνης μελέτης εκτιμήθηκε η λειτουργική ικανότητα με την 6λεπτη δοκιμασία βάδισης (6MWT) και η δράση του ΑΝΣ στην καρδιά με την ανάλυση της διακύμανσης της καρδιακής συχνότητας (ΚΣ) στο πεδίο του χρόνου και των συχνοτήτων από την 24ωρη καταγραφή του καρδιακού ρυθμού. Οι οξείες επιδράσεις των παρεμβάσεων στο ΑΝΣ αξιολογήθηκαν μέσω του ελέγχου διακύμανσης της ΚΣ με τη χρήση του φορητού καρδιοσυχνόμετρου. Κατά τη διάρκεια της μελέτης διατηρήθηκε σταθερή η φαρμακευτική αγωγή, οι συνθήκες αιμοκάθαρσης και τα επίπεδα αιματοκρίτη των ασθενών. Από τα αποτελέσματα της μελέτης φαίνεται ότι ένα εξάμηνο συνδυαστικό πρόγραμμα παρέμβασης με άσκηση και μουσική στη διάρκεια της αιμοκάθαρσης ασθενών με ΧΝΝ επιφέρει σημαντική βελτίωση στη λειτουργική ικανότητα των ασθενών και ειδικότερα στη δράση του ΑΝΣ στην καρδιά, γεγονότα που συμβάλλουν στη σημαντική μείωση της νοσηρότητας και θνητότητας των αιμοκαθαιρούμενων ασθενών.
description: Cardiac Autonomous nervous system (ANS) dysfunction is a common complication in chronic kidney disease (CKD) with a typical increase of the sympathetic (SNS), decrease of the Parasympathetic nervous system (PNS) activity and cardiac arrhythmias. This dysfunction has a significant impact on both in functional disability capacity and morbidity and mortality in hemodialysis (HD) Patients. There is evidence that systematic exercise programs can affect autonomic disorders. The purpose of this study was to investigate the effects of a regular exercise training program and music on cardiac autonomic activity in HD Patients. The study enrolled 40 HD Patients (mean age 49,97 ± 14,70 years) who were randomly assigned into four equal groups. Patients in group A followed a six-month intradialytic exercise program with stationary bicycles and while listening to music, B only an exercise program, C only music, while Patients in Group D did not follow any further intervention program. At the beginning and end of the 6-month study we evaluated the functional capacity of the 6 minute walk test (6mwt) and cardiac autonomic activity using a 24-hours ECG recording heart rate (HR) variability analysis (time and frequency domain). Acute effects of interventions on cardiac ANS were evaluated by variability analysis HR using portable heart rate monitors. During the study medications, hemodialysis condition and hematocrit levels were kept constant. After completion of the study, the combination of exercise and listening to music, caused a significant improvement of cardiac ANS activity, with significant reduction in SNS and an increase in PNS activity. The results of this study indicated that a six month combined exercise intervention program with music adapted to the needs of Patients with CKD, bring significant improvement in both functional capacity and activity of cardiac ANS, which contributes to significant reduction of morbidity and mortality of HD Patients.